Slobodan Stanišić

**Slobodan Stanišić** (9. jula 1939, Velika Gradusa), jedan od najproduktivnijih i najčitanijih srpskih pisaca za decu i mlade, decenijama je prisutan na literarnoj sceni. Njegova poezija, proza i dramsko stvaralaštvo nagrađeni su gotovo svim nagradama koje se u Srbiji dodeljuju stvaraocima za decu i mlade.

Živi i stvara u Beogradu gde je završio Filološki fakultet Univerziteta u Beogradu i Fakultet dramskih umetnosti, odsek dramaturgije.

Crtao je karikature i uređivao brojne radio i televizijske programe RTSa.
Bio je urednik dečjeg lista Neven, a potom časopisa Lenji Gaša, Zmaj, Čika Jova (Švajcarska), a od 1996-2001. odgovorni urednik Programa za decu i mlade RTS.

Poznat je po velikom broju književnih susreta, na kojima glumi, recituje i crta na licu mesta, koristeći desetogodišnje iskustvo saradnje sa „Ježom“ dok je radio kao karikaturista.

Prevođen je na engleski, ruski, beloruski, kineski, švedski, mađarski, rumunski, bugarski, slovački, rusinski...

Objavio je više od 70 knjiga romana, zbirki priča i pesama, autor je i 9 antologija i scenarija za mnoge televizijska emisije i serije.

## Nagrade

Dobitnik je nagrada "Politikin zabavnik", "Stara maslina" za životno delo,
"Zlatnog leptira" za pesničko stvaralaštvo "Zlatnog ključića" grada Smedereva, "Zlatnog Gašinog pera 98", nagrade Kulturnog centra i biblioteke grada Aleksinca za podsticaj i unapređenje dečje literature, nagrade Večernjih novosti "Gordana Brajović".

Dobitnik je Povelje Zmajevih dečjih igara za trajan doprinos i unapređenje literature za decu, a bio je i domaćin-nosilac Zmajevog štapa na Zmajevim dečjim igrama 1993.

Nagradu dečje kritike "Dositejevo pero" dobili su Dušan princ sunca 2000, Lučka kapetanija 2001 i Cvonki 2003.

## Najznačajnija dela

Slobodan Stanišić je objavio 24 romana, od kojih su najznačajniji:
* Tango za troje (nagrada "Politikin zabavnik" - najbolje delo za mlade 1992, knjiga godine Kolašin 93. i godišnja nagrada Festivala humora za decu, Lazarevac 93)
* Alek trejd (nagrada «Rade Obrenović» Zmajevih dečjih igara – najbolji roman za mlade 1998),
* Sedmo nebo
* Dvoje na vetru
* Cvonki (1-7),
* Dušan princ sunca
* Dušan, dečak na prestolu,
* Dušan i Durundilo

Najznačajnije zbirke priča i pesama:
* Plave šargarepe,
* Osmica sa brkovima,
* Kockaste lubenice (knjiga godine, nagrada Večernjih novosti „Gordana Brajović“ Aleksinac 1998),
* Bila jednom dva robota,
* Princeza solitera,
* Kako se kaže: volim te,
* Deco parkirajte se,
* Ne diraj Vesnu,
* Čekam te,
* Imam gosta iz druge galaksije,
* Večeras dolazim kasnije kući,
* Ne koristi ruž za usne

Pozorišni komadi:
* Java u Snovigradu ( Pozorište mladih, Novi Sad),
 
Monodrame:
* Mađija ( u izvođenju Branke Veslinović),
* Pomešani lončići (Ivana Despotović),
* Retka tetka (Ružica Sokić),
* Zašto je ćutao Igor (Rada Đuričin)

Radio drame za decu:
* Bila jednom dva robota,
* Izlet na čudno zeleno, (prva nagrada na javnom konkursu Radio Beograda)
* Nikola i strašni Zma,
* Druženje sa Ivicom Smejačem,

Radio komedije:

Roboti (1965), Džepni zoološki vrt (1967), Hiljadu nejednakih komadića (1975), Kućerina, Vitaminizirana Plautomenehmijada, Pasja noć

## Vanjske veze
* www.novosti.rs
* www.zmajevedecijeigre.org.yu 
* Strip u Srbiji 
* www.rastko.rs 
* www.politikin-zabavnik.co.rs

## Reference
* Nova Larousse enciklopedija, JRJ, 1999.
* Who is who, Beograd, 1995